तीन दिवसीय प्रशिक्षण में सरकार की जन कल्याणकारी योजनाओं की दी जानकारी
भाजपा के तीन दिवसीय प्रशिक्षण शिविर का समापन
भास्करन्यूज | भीनमाल
भाजपाकी ओर से सुंधा पर्वत पर तीन दिवसीय पंडित दीनदयाल उपाध्याय प्रशिक्षण महाअभियान का समापन सोमवार को सांसद देवजी पटेल, जिलाध्यक्ष रविंद्रसिंह बालावत, रानीवाड़ा विधायक नारायणसिंह देवल सांचौर के पूर्व विधायक जीवाराम चौधरी की मौजूदगी में हुआ, जिसमें केंद्र राज्य सरकार की जनकल्याणकारी नीतियों राष्ट्र के हित में उठाए गए कदमों पर प्रकाश डाला गया। इस अवसर पर सांसद देवजी पटेल ने प्रधानमंत्री नरेंद्र मोदी की ओर से नागरिकों की कार्यकुशलता में विस्तार आर्थिक विकास के लिए उठाए गए कदमों और उसके परिणाम के बारे में जानकारी दी। पटेल ने केंद्र सरकार की ओर से प्रारंभ दुर्घटना बीमा सहित विभिन्न योजनाओं के बारे में जानकारी दी। जिलाध्यक्ष रविंद्रसिंह बालावत ने प्रशिक्षणार्थियों को पंडित दीनदयाल उपाध्याय के विचारों और केंद्र राज्य सरकार की ओर से संचालित जनकल्याणकारी योजनाओं का अधिकाधिक प्रचार करने की बात कही। रानीवाड़ा विधायक एवं शिविर प्रभारी नारायणसिंह देवल ने कहा कि प्रदेश में भाजपा की सरकार को विरासत के रूप में खाली खजाना पिछड़ापन मिला था। मुख्यमंत्री ने गत दो वर्षों में कई अहम फैसले लेकर सरकार को पिछड़ेपन से दूर कर प्रगति के पथ पर अग्रसर किया। भाजपा जिला महामंत्री मुकेश खंडेलवाल ने बताया कि अंत में जसवंतपुरा मंडल अध्यक्ष भैरूदान चारण ने सभी का आभार जताया। इस अवसर पर बड़ी संख्या में भाजपा पदाधिकारी कार्यकर्ता मौजूद थे।
सांसद ने विकास कार्यों को लेकर चर्चा की
सोमवारको सांसद देवजी पटेल ने शहर में गंदे पानी की निकासी के लिए सीवरेज परियोजना नर्मदा परियोजना ईआर प्रोजेक्ट की प्रगति, बाइपास शहर में सड़कों के निर्माण सहित अन्य कार्यों को लेकर नगर अध्यक्ष एवं पार्षद भरतसिंह भोजाणी के साथ-साथ चर्चा की गई। इस अवसर पर भाजपा नेता प्रताप पुरोहित, जोरावरसिंह राव, साजनराम विश्नोई पारस घांची सहित बड़ी संख्या में कार्यकर्ता मौजूद थे।
भीनमाल. भाजपा के प्रशिक्षण शिविर के समापन समारोह में उपस्थित भाजपाई।
भीनमाल. समारोह को संबोधित करते सांसद देवजी पटेल।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva